Annie Louise Coghill

Annie Louise Coghill (født 23. juni 1836, død 7. juli 1907) var en engelsk lærer og salmedikter.

Som barn flyttet hun til Canada sammen med familien, men kom tilbake til England for å jobbe som lærer. 

 Arbeid før natten kommer 
Som 18-åring, mens hun fremdeles bodde i Canada, skrev hun sangen «Work, for the night is coming». Opprinnelig var det skrevet som et dikt,og het bare The Night Cometh. Det var en ren tilfeldighet som gjorde at hun oppdaget at hennes tekst var tatt med i en sangbok for avholdsbevegelsen, og med en annen oppgitt som forfatter. 
Denne salmen finnes i dag blant annet i Norsk Salmebok og Norsk salmebok 2013, i tillegg til en rekke andre kristne sangbøker. På norsk er den kjent som Arbeid før natten kommer. Teksten er oversatt til norsk av både Elevine Heede og Sophie Augusta Bonnevie.

 Annet 
Hun skrev flere andre salmer og gav også ut diktsamlingen Oak and Maple. I tillegg skrev hun flere romaner.

Hun giftet seg med Harry Coghill i 1884 og ble enke i 1897.

 Referanser 

 Litteratur  
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0 Side 112-113.

 Eksterne lenker 
  Oppføring i Kirchenlexikon

Kategori:Britiske salmediktere
Kategori:Engelske lyrikere